**HVEM ER KURSET FOR?**

Dette er et kurs for deg som trives med å jobbe med mennesker, og som trygt ønsker å bruke hunden din som en ekstra ressurs i interaksjon med andre. Enten du har, eller ønsker å ha, en arbeidsplass der hunden kan være integrert i arbeidet, eller om du ønsker å starte ditt eget firma med terapihund.

Ettersom hunden blir din kollega, er basis kunnskap om hund en forutsetning. Bærekraftig hundehold står i fokus hos oss, hvilket bl.a. vil si at vi bruker positiv forsterkning i trening av hunden og ikke straff.

Det forventes at studenten er aktiv, deltakende og engasjert, både på samlinger og i hele kursets forløp.

Kurset er intensiv og basert på mye egeninnsats, så du må kunne jobbe strukturert og selvstendig.

**KAN MIN HUND BLI TERAPIHUND?**

Et spørsmål vi ofte hører er: hvilken raser egner seg?  
Vi utelukker ingen raser, da det er individets personlighet og egenskaper som er avgjørende for om en hund egner seg eller ikke.

En terapihund skal bl.a. være trygg og sosial, og villig til å trene. Den må kunne regulere sitt aktivitetsnivå, være nysgjerrig, og selvfølgelig ha god helse. Hunder med tegn til ressursforsvar og aggresjon utelukkes. Før kursstart er det derfor obligatorisk med en egnethets test. For de som ønsker å jobbe med barn, er det også en egen ”barne test”.

Testing skjer når hunden er tidligst 1 år. Det er ingen øvre aldersgrense på hunden.

Dyrevelferd er veldig viktig for oss, så ingen hunder utsettes for unødvendig stress under testing.

**OM KURSET**

Kurset er praktisk rettet, og er utviklet av Sosiale tjenestehunder.

Gjennom 3 helgesamlinger, webinarer og pensumbøker (på norsk og svensk) får du den kunnskapen du trenger for å trygt kunne ta med hunden ut i arbeid.

Du og hunden skal ut og jobbe som team, så for oss er det en selvfølge at hunden er med på alle helgesamlinger, fordi:

* Vi blir bedre kjent med hunden, og godt kjent med dere som team
* Studentene kan komme i gang med trening under veiledning
* Vi kan gi individuell veiledning
* Undervisningen foregår på sykehjem og vi benytter muligheten til å starte praksis med besøk på avdelinger under veiledning
* De som går ”barne kurset” treffer barn siste kursdag

I løpet av kurset skal det dokumenteres 16 timer trening ( sosialisering, miljøtrening, ferdighets trening) og 40 timer praksis.

Det er 5 oppgaveinnleveringer ila kurset.

Både de, trening og praksis må godkjennes før du og hunden som ekvipasje til slutt går opp til praktisk eksamen.

Praktisk eksamen går over 15 – 20 minutter, der vi bl.a ser på hvordan dere fungerer som team og hvordan dere fungerer overfor klienter.

Ved godkjent eksamen kan dere kalle dere en terapihund ekvipasje.

Det er obligatorisk fremmøte på alle samlingene.

Våre fleste studenter tar kurset på 1 år.